|  |  |  |  |
| --- | --- | --- | --- |
|  | **Szombathely Megyei Jogú Város**  **Közgyűlésének**  Gazdasági és  Városstratégiai Bizottsága | **JEGYZŐKÖNYV** | |
| **Iktatási szám**  **………-……../2019.** | **oldalszám:**  **1** |

|  |  |  |  |
| --- | --- | --- | --- |
| **Tárgy:** | **Gazdasági és Városstratégiai Bizottság nyilvános ülése** | | |
| **Helyszín:** | **Városháza, I. emeleti Kisterem** | | |
| **Időpont:** | **2019. augusztus 21. 13.00** | | |
| **Jegyzőkönyv-**  **vezető:** | **dr. Nárai Erna** | | |
| **Jelenléti ív** | **Név** | **Aláírás** | **Megjegyzés** |
|  | Lendvai Ferenc |  | a bizottság elnöke |
|  | Dr. Takátsné Dr. Tenki Mária |  | a bizottság tagja |
|  | Rettegi Attila |  | a bizottság tagja |
|  | Kántás Zoltán |  | a bizottság tagja |
|  | Dr. Kecskés László |  | a bizottság tagja |
|  | Ágh Ernő |  | a bizottság tagja |
|  | Dr. Nemény András |  | a bizottság tagja |
|  | Dr. László Győző |  | a bizottság tagja |
|  | Kopcsándi József |  | a bizottság tagja |
|  | Balassa Péter |  | a bizottság tagja |
|  | Kozma Norbert |  | a bizottság tagja |
|  | Soós József |  | a bizottság tagja |
|  | Horváth Csaba |  | a bizottság tagja |
|  | Vörös Lajos |  | a bizottság tagja |
|  | Bokányi Adrienn |  | a bizottság tagja |
|  | Szabó György |  | a bizottság tagja |
|  | Kovács Előd |  | a bizottság tagja |
|  | Issovits-Kovács István Kálmán |  | a bizottság tagja |
|  | Szalai Bálint |  | a bizottság tagja |

Telefon: +36 94/520-316

Fax:+36 94/520-288

Web: [www.szombathely.hu](http://www.szombathely.hu)

|  |  |  |  |
| --- | --- | --- | --- |
|  | **Szombathely Megyei Jogú Város**  **Közgyűlésének**  Gazdasági és  Városstratégiai Bizottsága | **JEGYZŐKÖNYV** | |
| **Iktatási szám**  **………-……../2019.** | **oldalszám:**  **2** |

|  |  |  |
| --- | --- | --- |
| **Állandó meghívottak** | | |
| **Név** | **Aláírás** | **Megjegyzés** |
| Dr. Puskás Tivadar |  | polgármester |
| Illés Károly |  | alpolgármester |
| Koczka Tibor |  | alpolgármester |
| Molnár Miklós |  | alpolgármester |
| Dr. Károlyi Ákos |  | jegyző |
| Babicsné Dr. Tőke Erzsébet |  | aljegyző |
| Stéger Gábor |  | a Közgazdasági és Adó Osztály vezetője |
| Gáspárné Farkas Ágota |  | könyvvizsgáló |
| Szakály Szabolcs |  | a Városfejlesztési és Projekt Kabinet vezetője |
| Lakézi Gábor |  | a Városüzemeltetési Osztály vezetője |
| Kovács Vince |  | a Vas Megyei Kereskedelmi és Iparkamara elnöke |
| Litkei Tamás |  | Vas Megyei Építész Kamara |
| Déri Lajos |  | Okl. építőmérnök, a Vas Megyei Mérnöki Kamara alelnöke |
| Dr. Nárai Erna |  | Vagyongazdálkodási Iroda vezetője |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Telefon: +36 94/520-316

Fax:+36 94/520-288

Web: www.szombathely.hu

Lendvai Ferenc a Bizottság elnöke üdvözli a megjelenteket. Megállapítja, hogy a Bizottság 12 fővel határozatképes, és az ülést megnyitja.

Lendvai Ferenc: Kiosztottunk két sürgősségi napirendet. Az egyik Dr. Horváth Attila ügyvédként fordult az önkormányhathoz egy elővásárlási jog gyakorlására vonatkozóan. Amennyiben a bizottság felveszi napirendre, Nárai Ernát megkérném, hogy ismertesse a bizottsággal. Illetve jött egy vételi ajánlat a Győrffy u. 7. szám alatti ingatlanra, amit nagyon pozitívnak tekint, hogy végre erre az ingatlanra ajánlat van. Ezt a két sürgősségi napirendet javasolja felvételre.

*Lendvai Ferenc a Bizottság elnöke megállapította, hogy a Gazdasági és Városstratégiai Bizottság – 12 igen 0 ellenszavazat és 0 tartózkodás mellett – a két sürgősségi napirend tárgyalására vonatkozó javaslatot elfogadja.*

*Lendvai Ferenc a Bizottság elnöke, szavazásra bocsátja a napirendek tárgyalására vonatkozó javaslatot.*

*Lendvai Ferenc a Bizottság elnöke megállapította, hogy a Gazdasági és Városstratégiai Bizottság – 12 igen 0 ellenszavazat és 0 tartózkodás mellett – a napirendi javaslatot elfogadja, és a következő határozatot hozza:*

*Lendvai Ferenc a Bizottság elnöke megállapította, hogy a Gazdasági és Városstratégiai Bizottság – 12 igen szavazattal, egyhangúan – a napirendi javaslatot elfogadja, és a következő határozatot hozza:*

**180/2019. (VIII.21.) GVB sz. határozat**

A Gazdasági és Városstratégiai Bizottság az ülés napirendjét az alábbiak szerint határozza meg:

**1. Javaslat a „Városfejlesztési alap - Képviselői keret” 2019. évi költségvetésben biztosított előirányzatának, továbbá a korábbi évekből áthozott maradványösszeg felhasználására**

Előadó: Lakézi Gábor, a Városüzemeltetési Osztály vezetője

Szombathelyi Haladás Labdarúgó és Sportszolgáltató Kft. ügyvezető igazgatója

**2. Javaslat a szombathelyi 9960 hrsz.-ú – Szombathely, Győrffy u. 7. szám alatti – ingatlanra érkezett vételi ajánlat elfogadására**

Előadó: Lakézi Gábor, a Városüzemeltetési Osztály vezetője

**3. Javaslat az 5688/1 hrsz-ú ingatlanon fennálló elővásárlási jog gyakorlásával kapcsolatos döntéshozatalra**

Előadó: Lakézi Gábor, a Városüzemeltetési Osztály vezetője

**1. Javaslat a „Városfejlesztési alap - Képviselői keret” 2019. évi költségvetésben biztosított előirányzatának, továbbá a korábbi évekből áthozott maradványösszeg felhasználására**

Lendvai Ferenc: A napirendhez kiosztásra került egy kiegészítés. Molnár Alpolgármester úr is rendelkezik a képviselői keretéről a Weöres Sándor Óvoda részére.

Kopcsándi József: Elnézést kér, utólag kapott tájékoztatást, hogy maradt még pár forintja a képviselői keretéből. 4971 forintot szeretnék felajánlani a szépítő egyesület számára, Dr. Palkó István emléktábla elkészítésének költségeire.

Lendvai Ferenc: Ez a felajánlás hova kerülne?

Kopcsándi József: Később tesz rá javaslatot.

Dr. Nemény András: Egyrészt lenne egy javaslata a saját kerete terhére, olyan ami már szerepelt itt a javaslatok között. A Claudius Polgárőr Egyesületnek a megyei polgárőr nap és verseny lebonyolításának költségeire 300.000.- forintot szeretne felajánlani.

A másik pedig egy kérdése lenne, most először látja, hogy polgármester úr javaslatot tett saját képviselői kerete terhére, itt van benne egy ilyen 3.400.000. forint. Elég jó nagy tétel, ami megyei jogú város önkormányzatának kiadásában megjelent összefoglaló elkészítésének költségei. Erről tudunk-e valamit bővebben? Hiszen ez még is csak a városról szóló összefoglaló.

Lendvai Ferenc: Tudomásunk szerint a egy kiadvány fog majd készülni, polgármester úr 9 éves ciklusának lezárásaként ezt a kilenc évet értékelné.

Dr. Nemény András: Ennek megjelenési ideje mikor lesz?

Lendvai Ferenc: Ezt majd polgármester úrtól kellene majd megkérdezni, nincs még kész a kiadvány, csinálják, ennyit tud elmondani.

Dr. Nemény András: Egy mindenkori polgármesternek természetes, hogy ha egy ilyen kérdést fel akar tenni, lehet támogatni, főleg úgy ha egy minőségi dolog. Erről nyilván többet kellene tudnunk, óhatatlanul az merül fel, hogy kampány van és nem szeretnék, ha egy kampány kiadványt finanszíroznánk városi pénzből, ezért én azt javasolja, hogy úgy támogassuk ezt a kiadványt, hogy a megjelenése a választás után legyen. Tehát nem vonnánk el forrást, legyen ez csak meg, de megjelenése mindenképpen október 13.-a után és akkor jó szívvel tudjuk egységesen támogatni.

Lendvai Ferenc: Ezt módosító indítványként terjeszti elő?

Dr. Nemény András: Igen.

Kopcsándi József: Elfelejtette mondani, nem akar kötözködni, de Lendvai Ferenc elnök úrnak van 2,5 millió forintja, amit a Patak utcai parkoló tervezésére akar felajánlani. Szeretné tájékoztatni elnök urat, hogy erről már közgyűlési határozatunk van, a 156/2019-es, eldöntötte, hogy a Patak utcai parkoló tervezésére költségvetési forrás van. Nem tudja, hogy ezt akarja-e támogatni, vagy esetleg a körzetben lévő egyéb, hogy mondja hiányosságoknak megvalósítását szándékozik. Nem akarja befolyásolni ebben, de erre már van forrás, viszont elég sok probléma van a körzetben még.

Lendvai Ferenc: Én kértem a Patak utcai parkoló tervezésére a forrást, kialakításra, ezt fenntartja a továbbiakban is.

Kopcsándi József: Tudott volna javasolni elég sok helyet, ahova kellene még forrás, de kicsit későn tetszettek felébredni. Nyitott kapukat dönget, polgármester úr szokta mondani.

Molnár Miklós: Csak annyit szeretne még, hogy én támogatom Nemény András képviselő javaslatát, az október 13-a után történő megjelenésre, amennyiben ezt nem szavazza meg a bizottság, már most jelzi, hogy az egyébként esedékes rendkívüli közgyűlési döntést kezdeményez ezzel kapcsolatban és nyilván kénytelen lesz a közgyűlés adott esetben, ha úgy tetszik visszavonja. A másik pedig, hogy ha elnök úr említette, hogy folyamatban…., ha meg lett rendelve, akkor ez egy fedezet nélküli megrendelés, ha meg nem lett megrendelve akkor hogy dolgoznak rajta

Lendvai Ferenc: Ez egy szellemi termék, gondolom polgármester új írja ezt a kiadványt, könyvet, vagy mit tudom én

Molnár Miklós: Választás után ezt nyugodtan ki lehet adni, emléket állít magának ezzel, hogy ő mit csinált, semmiképp ne legyen 3,5 millióból választási kampány.

Rettegi Attila: Azért azt mondaná, hogy a képviselői keretekről eddig mindig úgy döntöttünk, hogy ha maradt, teljesen mindegy ki volt többségben, kisebbségben, tehát ellenzéki, vagy akár egy egyfős képviselettel rendelkező szervezet képviselője, ha képviselői keretéből kért valamit, azt általában vita nélkül és egyhangúlag el szoktuk fogadni és nem tettünk hozzá megjegyzéseket. A problémát ott látja, hogy ebben a ciklusban, a korábbi gyakorlattal ellentétben a képviselői kereteket nem városfejlesztési célra ajánlották a képviselők és ez mind a közgyűlés, mind a bizottság akceptálta. A ciklus elején nem egyszer szót kért és megjegyezte, hogy nem tartja helyesnek ezt a gyakorlatot, mert pont ezért amit Molnár Miklós és Nemény András is felvet. És korábban amikor például talán vagy Szabó Gábor, vagy Ipkovich György volt polgármester, tehát jó régen, amikor például nagyon jó öltetnek tartotta volna, hogy a Varázsfuvola Játékokat újítsák fel és erre képviselői keretét is szívesen áldoztam volna. Szücs Gábor teljes joggal lebeszélt róla, hogy nem lenne jó megnyitni azt a dolgot, hogy kulturális rendezvényeket, más dolgokat, mert azt adott esetben valóban egy olyan értelmezésre ad lehetőséget, ha valaki ily módon megtámogatna valamit, aztán vizet visz…

Arra emlékeztetne, megint adva van egy dolog, egy kiadvány. Azt gondolja, hogy egy városvezetés, akár egy polgármesternek még ezt is megengedi a ciklus végével egy összefoglaló kiadványt meg akar jelentetni, ebbe semmi rossz nincsen. Érti, hogy nyilvánvaló októberben – fogalmam sincs mit jelent, az egészről most hallottam először. Nyilván itt a dolog pikantériáját az adhatja, hogy ez már októberben jelenik meg és akkor vajon ezt a könyvet hogy kell értékelni, ez most kampánykiadvány, vagy egy városi kiadvány, ami a várostörténet egy részéről szól? De akkor, ha gusztustalan akarna lenni, akkor azt vetné fel, hogy ha a képviselői keretet mondjuk egy városrészi búcsúra ajánlanak fel, és ez a városrészi búcsú két hónappal az önkormányzati választások előtt rendezik és négy napig tart, a korábbi évekkel ellentétben akkor most ez kampány rendezvény, vagy nem? Álláspontja szerint nem kampány rendezvény, a képviselőnek egyébként gratulált is ehhez a rendezvényhez. Nagyon örültem neki, hogy Gyöngyöshermánban valóban a régi helyszínen sikerült, ami Csinger Péter idején elő fordultak ilyen nagy rendezvények, hogy újra valami élet van. Azt gondolja, hogy akkor is jól tették, hogy ennek a megvalósulását a képviselői keret felajánlásával támogatták. Azt gondolja, hogy most is következetesnek kellene lenni önmagunkhoz, illetve a többséget arra kéri, hisz a többséget már nem mi alkotjuk - hogy a korábbi gyakorlatot alkalmazva, vita nélkül tartsa tiszteletben képviselőtársaimnak, polgármesterünknek a kérését, amit saját keretéből akar erre fordítani. Egyébként nem hiszi, hogy az önkormányzati beszámoló, ami ezerféle módon elkészülhetne kikerülhet az internetre, meg szórólapokra, nem politikai szórólapokról van szó, vagy városi kiadványról. Nem tartja gusztusosnak ezt a vitát, hogy most a megjelenése hova tartozik, mert nemet nem merünk mondani, akkor még is csak… Nem lenne helyes, mint ahogy elnézést a példáért, tényleg csak azért hozta, hogy mutassa azt, hogy mivel jár az, ha nem városfejlesztési célokról van szó, egy kulturális eseményt, egy kiadványt, bármit utolsó két-három hónapban bárki értékelheti kampány célú kiadványnak.

Nemény András: Ma már bármi előfordulhat Szombathelyen. Tehát gyakorlatilag a városi rendezvényen is mondhat beszédet a megyei jegyző. Tehát azt gondolja, ez kampány, vagy nem kampány, ebbe ne menjünk bele. Jobb, ha biztosra megyünk és nem zavarjuk meg az önkormányzati választást. Másrészt, ha ennek az a célja, hogy a polgármester úr össze akarja foglalni az eddigi tevékenységét, az nyilván a ciklus lezárása után kell hogy megjelenjen, nem pedig a kampány utolsó heteiben. Mi nem, nem merünk nemet mondani, azt mondjuk, rendben van, legyen egy ilyen összefoglaló után, természetesen. Azért kért igazából szót, hogy ezt a polgármester úr maga írja? Az ő szellemi terméke? Most akkor igazán a polgármesternek fizetjük ezt a 3,5 milliót?

Lendvai Ferenc: nyilván ez a nyomtatásra, vagy másra kell….kiadni, nem kézzel fogja 500 példányban és azt osztogatni, hanem ennek van nyomdaköltsége, terjesztése.

Molnár Miklós: Akkor a rendkívül közgyűlésre kérnénk erről egy teljeskörű, írásos tájékoztatót

milyen kiadvány, milyen anyag, milyen példányszámban, meg lett-e versenyeztetve, ki csinálja, mikortól csinálja, milyen tartalommal és egyébként meg a rendkívüli közgyűlés döntsön róla. De mindenképpen javaslom , hogy a rendkívüli közgyűlésen tűzzük napirendre. Ennek semmi akadálya, hogy a polgármester úr a 9 éves fantasztikus tevékenységéről megemlékezzen, azonban a közgyűlésnek meg joga van tudni, hogy milyen tartalommal kívánja ezt megtenni, hiszen még is csak egy közgyűlés asszisztált ehhez. Nem lenne szerencsés, ha 3,4 millióért megjelenne egy olyan kiadvány, amelyben esetleges utalások vannak, amelyek hát nem tükrözik a közgyűlés véleményét, vagy netán még, hát hogy mondjam, nem is pozitívan jelenik meg tartalmilag városi pénzből, mondjuk a tevékenységet illetően. Mindenképpen ragaszkodik hozzá, és kéri is, hogy ez a rendkívüli közgyűlésen önálló napirendként kerüljön beterjesztésre és egyébként továbbra is támogatja, hogy semmi akadálya, hogy elkészüljön és október 13-a után ez nyugodtan megjelenhessen, akár már 14-én is.

Lendvai Ferenc: Biztosítom alpolgármester úr, hogy napirendre tudják venni a rendkívüli közgyűlésen, nem hiszem, hogy most erről itt döntenünk kéne. Nem emlékszik olyanra, hogy bármilyen feltett kérdésre polgármester úr akár közgyűlés színe előtt ne válaszolt volna, ezeket a kérdéseket fel lehet neki tenni.

Molnár Miklós: Kéri, hogy írásos előterjesztés készüljön róla, minden egyes aspektusáról.

Dr. Takácsné Dr. Tenki Mária: Mindig betartotta azt a koncepciót, hogy városfejlesztési célokra, …illetve gyermekvédelmi célokra ajánlja fel ezeket az összegeket. Azt hiszi, az összefoglaló nem ellenkezik azzal, hogy valaki a saját tevékenységét, akár képviselői tevékenységét is leírja, amint az önkormányzat érdekében tett a ciklus alatt vagy éppen képviselői regnálása alatt. Nem hiszi, hogy most ez olyan téma, amit itt a kampány időszakban kell támadni, az összeállt csalamádénak? Köszöni szépen.

Rettegi Attila: Legjobb emlékei szerint, bár nem készült ilyen témában, eddig mindig ciklusban készültek ilyen kiadványok. Tehát nem lát ebben semmi rosszat. Azt a felvetést, hogy miért nem akkor írta, mikor már lezárult, ha már lezárult a ciklus, akkor a polgármester úr már nem lesz polgármester, nem lesz abban a helyzetben, hogy a város nevében bármilyen kiadványt megjelentessen. Legfeljebb magán emberként írhat egy könyvet, aztán kereshet hozzá egy kiadót, tehát én azt gondolom, hogy …..

Lendvai Ferenc: Szavazás előtt szeretnék még egy javaslatot szeretne tenni a Szalézi templom lépcső felújítás még mindig forráshiánnyal küzd, még 400.000.- forintot ajánlana a képviselői keretéből, ha van forrása még.

*Lendvai Ferenc a Bizottság elnöke felteszi szavazásra dr. Nemény András által megfogalmazott módosító indítványt.*

*Lendvai Ferenc a Bizottság elnöke megállapította, hogy a Gazdasági és Városstratégiai Bizottság – 6 igen 0 ellenszavazat és 6 tartózkodás mellett – a javaslatot nem fogadja el.*

*Lendvai Ferenc a Bizottság elnöke felteszi szavazásra az összes elhangzott módosítással együtt a képviselői keretekre vonatkozó indítványt.*

*Lendvai Ferenc a Bizottság elnöke megállapította, hogy a Gazdasági és Városstratégiai Bizottság – 12 igen szavazattal, egyhangúan – a határozati javaslatot elfogadja, és a következő határozatot hozza:*

**181/2019. (VIII.21.) GVB sz. határozat**

A Gazdasági és Városstratégiai Bizottság a „Javaslat a „Városfejlesztési alap - Képviselői keret” 2019. évi költségvetési rendeletben előirányzott forrás, és a korábbi évekből áthozott képviselői keret pénzmaradvány felhasználására” című előterjesztésekben foglaltakat, továbbá az ülés szóbeli előterjesztéseit megtárgyalta, az alábbiak szerint jóváhagyja. Az alapítványi támogatás esetében a Közgyűlésnek jóváhagyásra javasolja.

* **Dr. Puskás Tivadar** polgármester úr kérelme alapján a 2019. évi költségvetésben biztosított „Városfejlesztési Alap- Képviselői keret”, továbbá a 2018. évből áthozott maradvány terhére

- **500.000,- Ft-ot** biztosít a „LAOKON ALKOTÓKÖZÖSSÉG” Bt.-Veres Gábor művész úrrészére, emléktárgyak elkészítésének költségeire,

- **3.411.000,- Ft-ot** biztosít a Szombathely MJV Önkormányzat kiadásában megjelenő összefoglaló elkészítésének költségeire.

* **Illés Károly** alpolgármester úr kérelme alapján a 2019. évi költségvetésben biztosított „Városfejlesztési Alap- Képviselői keret” terhére **200.000,- Ft-ot** biztosít a **-Szombathelyi Szépítő Egyesület** (Szombathely, Ady tér 5.)részére, a Szombathely, Welther Károly utca 32. számú ház falán elhelyezendő, **Jaksa István portré domborműves emléktábla elkészítésének** költségeire.

- **200.000 Ft-ot** biztosít a **Claudius Polgárőr Egyesület** (Szombathely, Pázmány P. krt.23.) részére az Egyesület által 2019. szeptember 14-én, a Történelmi Témaparkban megrendezendő **Megyei Polgárőr Nap és Verseny** lebonyolításának költségeire,

- **bruttó 321.061,- Ft-ot** biztosít a Szombathely, **Hollósy Simon utca páratlan oldalán 50 méter járdaszakasz** helyreállítására.

* **Balassa Péter** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret terhére **125.075,- Ft-ot** biztosít az **Állatvédők vasi Egyesülete** részére **fűthető kutyaház és tartozékai** beszerzésének költségeire.
* **Kántás Zoltán** képviselő úr kérelme alapján a költségvetésben biztosított „Városfejlesztési Alap- Képviselői keret” terhére

- **280.000,- Ft+ÁFA-t** biztosít a **Szombathelyi Vadvirág Óvoda** (Szombathely, Selmec u. 2.) részére **1 szett Bind&Bery készségfejlesztő játszóház szivacs kollekció –** szett vízlepergető huzattal – vásárlásához,

- bruttó **2.148.231,- Ft-ot** biztosít a **Külső-Zanati úttól a zanati temető felé vezető út** burkolatának és csapadékvíz elvezetésének megtervezésére.

* **Koczka Tibor** alpolgármester úr kérelme alapján költségvetésben biztosított „Városfejlesztési Alap- Képviselői keret” terhére

- **500.000,- Ft-ot** biztosít a **Vas Megye és Szombathely Megyei Jogú Város Nyugdíjas Szövetsége, Képviselete** (9700 Szombathely, Ady Endre tér 5.) részére az **egészségmegőrzés**t és a **szabadidő** hasznos eltöltését elősegítő programok megvalósítása, valamint a napi munkához szükséges **irodaszerek** beszerzése költségeire,

**- 200.000,- Ft-ot** biztosít a **Szombathelyi Szépítő Egyesület** (Szombathely, Ady tér 5.)részére **Jaksa István festőművész emléktáblájá**nak elkészítéséhez.

* **Molnár Miklós** alpolgármester úr kérelme alapján a költségvetésben biztosított „Városfejlesztési Alap- Képviselői keret” terhére

-**100.000,- Ft-ot** biztosít a **"Leo" Karate-do SE Egyesület** (9700 Szombathely, Rohonci u. 56.) részére az Aréna Savariaban az Egyesület által 2019. október 20-án megrendezendő **Goju Kupa** nyílt, nemzetközi karate verseny lebonyolításának költségeihez.

-**400.000,- Ft-ot** biztosít a **Szombathelyi Asztalitenisz Kör** (9700 Szombathely, 11-es Huszár út 118/C. I./4.) részére, Vaida Florin edző, és Poór Balázs játékos **Strasbourgban rendezendő nemzetközi asztalitenisz verseny**en (Euro Mini Champen – 2019. augusztus 23-25.) való **részvétel**ének költségeihez,

-a **160.000,- Ft** támogatási összeg biztosítását a **MOKUSHO ZEISLER Alapítvány** (1161 Budapest, Rákosi út 77.) részére, az Alapítvány SZOVA Zrt. kezelésében lévő, Szombathely, Szűrcsapó u. 24. szám alatt működő, buddhista meditációt, továbbá egészséges életmód megismertetését is folytató **dozsójának működési költségeire** javasolja.

* **Dr. Kecskés László** képviselő úr kérelme alapján költségvetésben biztosított „Városfejlesztési Alap- Képviselői keret” terhére

-**9000,- Ft-ot** biztosít – 167/2019 (VI. 11.) GVB számú határozatban biztosított 2.150.000,- Ft kiegészítésére - a Szombathely, **Márton Á. téri** szabadidő és játszóparkba 20 m2 betonalapra helyezendő **esőbeálló pavilon létesítés többlet költségének fedezetére**,

-**bruttó 41.000,- Ft-ot** biztosít az 5 számú (Vasútállomás-Olad), és 30Y számú (Oladi városrész-Kámon) autóbuszvonalak város felé vezető oldalán, az **Ernuszt Kelemen u. 25., és Olad, bejárati út megnevezésű autóbusz várókba ülőpadok kihelyezésének** költségeire.

* **Lendvai Ferenc** tanácsnok úr kérelme alapján a költségvetésben biztosított „Városfejlesztési Alap- Képviselői keret” terhére **2.500.000,- Ft-ot** biztosít a **Patak utcai parkoló tervezés**ének költségeire.
* **Dr. Horváth Attila** képviselő úr kérelme alapján, a Szakképzésért Alapítvány képviselői keretből történő 500.000,- Ft-os támogatásának jóváhagyására vonatkozó, 282/2019. (VI. 18.) Kgy. sz határozat 2. bekezdésének törlését a Közgyűlés felé javasolja, a 167/2019. (VI. 11.) GVB sz. határozat 3. bekezdését törli. A **Szakképzésért Alapítvány** (Szombathely, Simon I. u. 2.) részére, a 2019. évi költségvetésben biztosított „Városfejlesztési Alap- Képviselői keret” terhére a Szombathelyi Szolgáltatási SZC Oladi Szakgimnáziuma és Szakközépiskolája udvarán kialakítandó **közösségi tér építésének** költségeire **Dr. Horváth Attila** képviselő úr kérelme alapján **121.127,- Ft**, **Szuhai Viktor** képviselő úr kérelme alapján **200.000,- Ft**, **Dr. Ipkovich György** képviselő úr kérelme alapján **178.873,- Ft** biztosítását javasolja.
* **Kántás Zoltán** képviselő úr kérelme alapján a Bizottság a 243/2016.(VI.20.) GVB. sz. határozat, „Városfeljesztési Alap - képviselői keret” terhére folyamatos imisszió mérés megoldása érdekében biztosított 500.000,-Ft-os támogatásának jóváhagyására vonatkozó pontját törli. Az 500.000,- Ft összeg új támogatási célra történő felhasználását jóváhagyja, a **Pálos Károly Szociális Szolgáltató Központ és Gyermekjóléti Szolgálat** (Szombathely, Széll K. u. 4.) Szombathely, Pozsony u. 47. szám alatti telephelyén, az **Időskorúak Gondozóházába** szükséges 2 db televízió, 2 db orvosi matrac, többfunkciós éjjeliszekrények beszerzésének, az **Idősek klubjának** részére generációs nap, és kirándulás lebonyolításának költségeire biztosítja.
* **Balassa Péter** képviselő úr kérelme alapján a 338/2017. (X.25.) GVB. sz. határozattal, a Fogyatékkal Élőket és Hajléktalanokat Ellátó Közhasznú Nonprofit Kft. (9700 Szombathely, 11-es huszár u. 116.) részére a hajléktalan ellátás segítéséhez és tárgyi eszközök beszerzésének (szivacsmatrac áthúzása, pokróc törölköző vásárlása) költségeirebiztosított 250.000,- Ft-os támogatásának jóváhagyására vonatkozó, továbbá a 316/2018.(10.15.) GVB sz. határozat Noé Állatambulancia részére orvosi eszközbeszerzés költségeire 100.000,- Ft-os támogatásának jóváhagyására vonatkozó pontját törli. A **350.000,- Ft** összeg új támogatási célra történő felhasználását jóváhagyja, a **Viktoria Football Club** (Szombathely, Felsőbüki Nagy Pál u. 28.) részére, **működési kiadások költségei**re biztosítja.
* A Bizottság a Gyöngyöshermán - Szentkirály Polgári Kör 2018. évi, 61021-3/2018. támogatási szerződéshez kapcsolódó késedelmes elszámolás miatt benyújtott igazolási kérelmét elfogadja. **Tóth Kálmán** képviselő úr javaslatára a szervezet részére, a 2019. évi költségvetésben biztosított „Városfejlesztési Alap- Képviselői keret” terhére Szombathely MJV Közgyűlése 313/2019. (VI. 18.) Kgy. sz. határozatában biztosított 500.000,- Ft átadására vonatkozó támogatási szerződés megkötését javasolja és jóváhagyja. A képviselő úr kérelme alapján, a 2019. évi költségvetésben biztosított „Városfejlesztési Alap- Képviselői keret” terhére a **Gyöngyöshermán-Szentkirályi Polgári kör** (Szombathely, Győzelem u. 1.) részére további **700.000,- Ft-ot** biztosít **a Szentkirályi Búcsú** költségeire, és **200.000,- Ft-ot** biztosít **eszközbeszerzés** céljára.
* **Dr. Takátsné dr. Tenki Mária** képviselő asszony kérelme alapján a Bizottság a 167/2019 (VI. 11.) GVB sz. határozat „Fő téri, közterületi **szeméttárolók** számának megnövelésére” jóváhagyott pontját (230.000,-Ft) **visszavonja**, és a költségvetésben biztosított „Városfejlesztési Alap- Képviselői keret” terhére **260.000-, F-ot biztosít** a **Szombathelyi Szivárvány Óvoda** (Szombathely, Deák F u. 39/A) részére **ovi sportpálya eszközei tárolására szolgáló udvari kis ház és tartozékai** beszerzésére.
* **Ágh Ernő** képviselő úr kérelme alapján a költségvetésben biztosított „Városfejlesztési Alap- Képviselői keret” terhére **bruttó 2.184.639,- Ft-ot** biztosít a **Szent Kvirin Szalézi Plébánia** (9700 Szombathely, Szalézi tér 7.) részére a Szalézi templom lépcső és lift beruházás megnövekedett költségeinek fedezetére.
* **Illés Károly** alpolgármester úr kérelme alapján a költségvetésben biztosított „Városfejlesztési Alap- Képviselői keret” terhére **500.000 Ft-ot** biztosít a **Szombathelyi Dobó SE** (9700 Szombathely, Markusovszky u.6,) részére a 2019. augusztus 27-én megrendezendő **Németh Pál Memorial kalapácsvető emléknap** lebonyolításához.
* **Kopcsándi József** képviselő úr szóbeli előterjeztése alapján a költségvetésben biztosított „Városfejlesztési Alap- Képviselői keret” terhére **104.974,- Ft-ot** biztosít a **Szombathelyi Szépítő Egyesület** (Szombathely, Ady tér 5.)részére **Dr. Palkó István emléktábla** elkészítésének költségeire.
* **Dr. Nemény András** képviselő úr szóbeli előterjeztése alapján a költségvetésben biztosított „Városfejlesztési Alap- Képviselői keret” terhére **300.000,- Ft-ot** biztosít a **Claudius Polgárőr Egyesület** (Szombathely, Pázmány P. krt.23.) részére az Egyesület által 2019. szeptember 14-én, a Történelmi Témaparkban megrendezendő **Megyei Polgárőr Nap és Verseny** lebonyolításának költségeire.
* **Lendvai Ferenc** tanácsnok úr szóbeli előterjeztése alapján a költségvetésben biztosított „Városfejlesztési Alap- Képviselői keret” terhére **400.000,- Ft-ot** biztosít a **Szent Kvirin Szalézi Plébánia** (9700 Szombathely, Szalézi tér 7.) részére a **Szalézi templom lépcső** beruházás költségeinek fedezetére.
* **Molnár Miklós** alpolgármester úr szóbeli előterjeztése alapján a költségvetésben biztosított „Városfejlesztési Alap- Képviselői keret” terhére **495.500,- Ft-ot** biztosít a **Szombathelyi Weöres Sándor Óvoda** (9700 Szombathely, Márton Á. u. 58.) részére, **gyerekcsoport galéria házikó** kivitelezésére**.**

**Felelős**: Dr. Puskás Tivadar polgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

**Határidő**: azonnal

**2. Javaslat a szombathelyi 9960 hrsz.-ú – Szombathely, Győrffy u. 7. szám alatti – ingatlanra érkezett vételi ajánlat elfogadására**

Dr. Nárai Erna: Tisztelt Elnök Úr, Tisztelt Bizottság pályáztattuk a Győrffy u. 7. szám alatti ingatlant, 22.600.000.-Ft volt a kikiáltási ára. Pályázati felhívás idejében ajánlat nem érkezett, így eredménytelen volt, viszont azt követően jött vételi ajánlat. A vagyonrendelet biztosít arra lehetőséget, hogy eredménytelenség esetén hat hónapon belül, ha azonos tartalmú vételi ajánlat érkezik a tulajdonosi jog gyakorlója dönthet az értékesítésről. Az érték alapján a bizottság az aki, a vételi ajánlatot el tudja fogadni. A vételi ajánlat megegyezik a pályázati felhívásban foglalt feltételekkel, a 22.600.000.-Ft-os vételár a lényeges. Az ajánlatot tevő a Miller Ipari Kereskedelmi és Szolgáltató Kft.

*Lendvai Ferenc a Bizottság elnöke megállapította, hogy a Gazdasági és Városstratégiai Bizottság 7 igen és 4 tartózkodás mellett a határozati javaslatot elfogadja, és a következő határozatot hozza:*

**182/2019. (VIII.21.) GVB sz. határozat**

A Gazdasági és Városstratégiai Bizottság úgy döntött, hogy Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 14. § (4) bekezdés j) és 8. § (1) bekezdés b) pontja alapján a Miller Ipari Kereskedelmi és Szolgáltató Kft. szombathelyi 9960 hrsz.-ú – Szombathely, Győrffy u. 7. szám alatti – ingatlanra érkezett vételi ajánlatát a kikiáltási árral megegyező 22.600.000,- Ft vételáron elfogadja, egyúttal felhatalmazza a polgármestert az adásvételi szerződés aláírására.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő:** azonnal

**3. Javaslat az 5688/1 hrsz-ú ingatlanon fennálló elővásárlási jog gyakorlásával kapcsolatos döntéshozatalra**

Dr. Nárai Erna: Szokásos Szabályozási Terven alapuló elővásárlási jog alapítására vonatkozó kérdés van a Tisztelt Bizottság előtt. Ez egy tulajdoni hányadra vonatkozik, az Óperint utcában 16. szám alatt van egy 1100 m2-es terület, 650/10000 tulajdoni hányad. E valamikor a Nagy Lajos Gimnázium esetleges bővítése miatt került bejegyzésre. Azóta nem történt lényeges változás azóta.

Lendvai Ferenc jelzi, hogy tartózkodni fog a határozati javaslatnál.

*Lendvai Ferenc a Bizottság elnöke megállapította, hogy a Gazdasági és Városstratégiai Bizottság 5 igen és 6 tartózkodás mellett a határozati javaslatot elutasítja, és a következő határozatot hozza:*

**183/2019. (VIII.21.) GVB sz. határozat**

A Gazdasági és Városstratégiai Bizottság nem támogatta, hogy a **szombathelyi 5688/1 hrsz-ú**, **„kivett beépítetlen terület” megnevezésű ingatlan 650/10000 tulajdoni illetőségére vonatkozóan** Boros Anikó és Molnár Ferenc, mint eladók valamint Magyar Zoltán, mint vevő között létrejött adásvételi szerződéssel kapcsolatban – az épített környezet alakításáról és védelméről szóló 1997. évi LXXVIII. törvény 25. §-ának felhatalmazása valamint a Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX. 7.) számú rendelet 62. § (8) bekezdése és annak 3. számú melléklete alapján biztosított, „az infrastrukturális erőforrások optimális kihasználása” céljából fennálló – **elővásárlási jogával Szombathely Megyei Jogú Város Önkormányzata ne éljen.**

**Felelős**: Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő:** azonnal

Lendvai Ferenc: Mindenkinek megköszöni a részvételt a bizottsági ülést lezárja.

**Szombathely, 2019. augusztus 21.**

/ : **Dr. Takátsné dr. Tenki Mária** :/ /: **Lendvai Ferenc** :/

bizottsági tag a bizottság elnöke